Niels Brodtkorb, Reef Subsea AS: Profile & Biography - Bloomberg
Managing Director Reef Subsea AS, PRESENT
Managing Director Scanmudring AS, 12/2011-UNKNOWN
General Manager Scanmudring AS, 2006-UNKNOWN
Project Manager Scanmudring AS, 2005-UNKNOWN
Web url: www.reefsubsea.com ZOELIFE CINNAMON POWDER BOTTLE 40GM/50GM - EZuNeed - Pro Paxs
ZOELIFE CINNAMON POWDER BOTTLE 40GM/50GM
RM3.30 – RM35.50
VARIATION Choose an option40GM50GM Clear
SKU: N/A Categories: Bestseller, Zoelife, Grocery Tags: CINNAMON, POWDER, ZOELIFE
Be the first to review “ZOELIFE CINNAMON POWDER BOTTLE 40GM/50GM” Cancel reply Lona se reviews: Ligte pret vir kleintjies en 'n besondere jeugboek
Ligte pret vir kleintjies en 'n besondere jeugboek
Ligte pret vir die kleintjies! En ‘n besondere Jeugboek…
Wilde diere( LAPA, 2017) Afrikaans deur Mia Oosthuizen.R80 elk.
Hierdie stewige kartonboek met versteekte diere is ‘n voorbeeld van die tipe boeke wat peuters tot boeke aangetrokke laat voel, en dit behoort in elke tuis-en biblioteekversameling waar kinders geleer word om lief te word vir boeke.
Wilde diere word kortliks beskryf, en dan kan die kind deur die blokkie te stoot, die dier verder identifiseer. ‘n Krokodil, kameelperd, slang en apie word op ‘n interaktiewe manier ontmoet. Uiters geskik vir beginners.
Plaasdiere( LAPA, 2017) Afrikaans deur Mia OOsthuizen
Plaasdiere maak dit vir kleintjies groot pret om ‘n varkie, perd, koei en skaap se babas met die trek van die ingeboude blokkies te vind. Kinders geniet dit om iets te soek in ‘n boek, en bly dus betrokke by die storie. Hulle leer ook verskillende diere ken, en die voorleser kan baie inligting oor die diere terselfdertyd vertel om die ervaring nog meer leersaam te maak. Hoogs aanbeveel.
Maartens, Wendy : Padda word kwaad ( LAPA, 2017.Illustrasies deur Zinelda McDonald.R50 elk.
18 titels verskyn in hierdie Ek lees self-reeks, o.a. ook Rooi Hen bak brood, Die drie rammetjies rof, Die gans wat goue eiers kon lê, Sprinkaan leer werk en Muis red Leeu se lewe.
Die reeks trek dadelik die aandag met die kleurvolle omslae waarop ‘n bytjie die titel van die reeks in die linkerkantste hoekie uitwys op ‘n kontrasterende agtergrond met die omslag se kleur. Die boekies hanteer maklik en die druk is geskik vir kinders wat begin lees. Zinelda McDonald se illustrasies is vrolik, vol uitdrukking en lekker kleurvol. Elke boekie is regtig mooi om te sien, met natuurlik die beste bonus die lekker storietjie wat vertel word.
Wanneer Padda se seun deur Os doodgetrap word, verduidelik Gly aan haar dat ‘n reuse monster sy boetie doodgetrap het. Padda blaas haarself al groter op sodat Gly kan verduidelik hoe groot die monster nou regtig was, en daarby wil sy net almal oortuig dat niemand groter as sy is nie- totdat sy in duisend stukkies uitmekaar bars! ‘n Dure les het sy geleer- sy wou mos dink sy is groter as Os.
Handige boekies vir beginner lesers.
Vir bietjie ouer lesers, 7+ jariges:
Viljoen, Fanie: La di da, Lulu( LAPA, 2017) R120.
3 Titels het alreeds in hierdie gewilde reeks verskyn, naamlik Oe la la, Lulu; Bravo, Lulu en Oepse daisy, Lulu.
Elsbeth Eksteen is die illustreerder wat met elke Lulu storie se omslag fyntjies en in delikate pastelkleure jong meisies betower. Dit is ook uiters gepas vir die hoofkarakter Lulu, want sy is ‘n talentvolle modeontwerper met wonderlike idees vir klere.
Die skool se spesiale verjaarsdagfees is haar geleentheid om vir die drompoppies nuwe uniforms te ontwerp. Lulu luister egter nie toe sy gevra word om die belangrike geleentheid nog mooier te maak nie, en sy verstaan dat sy ‘n poprokkie moet teken! Selfs toe sy aanbied om weer te probeer, moet sy uitvind dat ‘n ander kind die opdrag gekry het. Later moet sy uitvind wie die meisie is- gaan dit die einde van haar vriendskap met ‘n beste vriendin beteken?
Lekker ligte leesstof met net die regte tikkie spanning sodat lesers betrokke sal bly.
Vir ouer lesers:
Polleke, deur Guus Kuiker( PROTEA, 2017) R275. Afrikaans deur Martjie Bosman.
Vyf boeke in die Polleke reeks verskyn hier as een bundel, wat dit veral lekker maak vir die leser wat dadelik betower word deur die uitgesproke parmantige meisie Polleke wat self ook as verteller optree. Vir my is hierdie die beste jeugboek wat vanjaar verskyn het.
Polleke se ouers is geskei, en nou vind sy uit dat haar Meneer op haar ma verlief is. Mimoen is haar vriend en van Marokko afkomstig, sodat daar gedurigdeur ‘n botsing tussen die twee kulture plaasvind, want Mimoen wil nie meer met haar uitgaan nie omdat sy ‘n digter wil word, in sy kultuur mag dit nie gebeur dat ‘n vrou ‘n digter is nie!
En Polleke skryf die mooiste gedigte wat telkens in die boek verskyn as sy iets baie spesiaal wil vertel. Die boek is deurtrek met Polleke se idees oor omtrent enige onderwerp denkbaar- pa’s, ‘n jonger sussie Hilletjie, geloof, oor Grietjie wat dragtig is, haar Oupa en Ouma; haar pa Spiek vir wie sy baie lief is want hy is ook ‘n digter, oor haar beste vriendin Caro en die lawwe speletjies wat hulle speel; hoe sy van bome leer en mooi kan bid; ‘n kuier by Meneer se ma in haar beste rooi rok; oor die seun Tom op die plaas en oor haar gunsteling lekkers- drop; oor ‘n straatpartytjie en nog veel meer…
Hierdie verhaal oor ‘n Nederlandse dogter is ‘n duidelike voorbeeld daarvan dat basiese menslike behoeftes en emosies geld as ‘n universele konneksie tussen mense en lesers orals in die wêreld.
Polleke se verhouding met haar probleem-pa, die egskeiding, haar ma se nuwe verhouding, haar liefde vir Mimoen en Consuela uit Meksiko; haar verhouding met haar Oupa en Ouma, haar liefde vir die kalfie wat nou ook Polleke heet; vind aanklank by soortgelyke situasies in elke kultuur.
Die skrywer het ‘n besondere styl wat jou raak deur juis die eenvoud en absolute eerlikheid van Polleke se taal. Sy het ‘n heerlike humorsin, en maak dikwels die snaakste en onverwagte verfrissende opmerkings.
Kuijer het verskeie toekennings vir sy Polleke-boeke ontvang, en die boeke is in Nederland verfilm.
Een van Polleke se gediggies:
“Toe ek klein was
Kon ek enigiets doen
En wat ek nie kon doen nie,
Kon ek nie
Omdat ek klein was.”
Die elfde hoofstuk sê slegs: Ek is nou dertien.
Na haar geliefde Oupa se dood skryf sy:
“Iets is nou weg
wat ek vroeër geniet het,
iets kleins, iets sags,
‘n mooi, vrolike lied.
Daar waar dit was,
is nou ‘n kuil
en op die bodem skuil
‘n onverwagse verdriet”.
Hoogs aanbeveel virjongmense en volwassenes. Bosman se vertaling is in die kol!
Posted by Lona Gericke at 6:39 AM